

МОДЕЛ УГОВОРА



Предмет уговора:	

ТЕХНИЧКИ ПРЕГЛЕД У ТОКУ ИЗВОЂЕЊА РАДОВА НА ИЗГРАДЊИ, ДОГРАДЊИ И РЕКОНСТРУКЦИЈИ ЗАВОДА ЗА УРГЕНТНУ МЕДИЦИНУ БЕОГРАДА

Уговор закључен између:

Наручиоца: Град Београд – Градска управа града Београда – Секретаријат за инвестиције, са седиштем у Београду, Трг Николе Пашића број 6, ПИБ: 100065430,  Матични број: 17565800, број рачуна: 840-147640-13, код Управе за трезор Министарства финансија РС, Телефон: 3233967, Телефакс:3237-157, кога заступа заменик начелника Градске управе града Београда – секретар Секретаријата за инвестиције, Лука Петровић 
(у даљем тексту: Наручилац)  

и

Извршиоца: _______________________________________________; ПИБ:_____________,  матични број:______________, са седиштем у _______________________, улица ___________________________, Број рачуна: ____________, Назив банке: ______________________, Телефон:_____________; Телефакс: __________________,  
кога  заступа _______________________________, __________ 
(у даљем тексту: Извршилац),

Основ уговора: ЈН Број:  5/25                       .
Број и датум одлуке о додели уговора: ____________________ од _______године;
Понуда изабраног понуђача број: ________ од ___________. године.



УВОДНЕ ОДРЕДБЕ
Члан 1.
             Предмет овог уговора је Технички преглед у току извођења радова на изградњи, доградњи и реконструкцији Завода за ургентну медицину Београда, у свему према понуди Извршиоца број ___________ од __________. године и техничким спецификацијама које су у прилогу овог уговора и чине његов саставни део, као и у складу са одредбама важећег Закона о планирању и изградњи, важећег Правилника о садржини и начину вршења тeхничког прегледа објекта, саставoм Комисијa, садржином предлога Комисијa о утврђивању подобности објекaта за употребу, и минималним гарантним роковима за поједине врсте објеката (у даљем тексту Правилник), и другим прописима, стандардима и техничким нормативима.


Члан 2.
Извршилац је носилац права и обавеза извршења предметне услуге и обавезује се да у потпуности обави уговорене послове.
Уколико Извршилац наступа као група понуђача, сви чланови групе солидарно су одговорни за извршење уговора о јавној набавци.
У складу са усвојеном понудом Извршилац ангажује подизвођаче, и то:
· _____________________________________________________________________________ (назив и адреса подизвођача, ПИБ, матични број),
· _____________________________________________________________________________ (назив и адреса подизвођача ПИБ, матични број),
· _____________________________________________________________________________ (назив и адреса подизвођача ПИБ, матични број),
· _____________________________________________________________________________ (назив и адреса подизвођача ПИБ, матични број),
· _____________________________________________________________________________ (назив и адреса подизвођача ПИБ, матични број),
подизвођачи ће у оквиру уговореног посла, извршити следеће делове предметне услуге: _____________________________________________________________ (по предмету или у количини, вредности или проценту), који чине _____% од укупне вредности уговорене услуге и извршиће их својим средствима и својом радном снагом. Извршилац у потпуности одговара Наручиоцу за извршење уговорених обавеза, без обзира на број подизвођача.
Уколико подизвођач то захтева, за део уговора који извршава подизвођач, Наручилац ће плаћање вршити непосредно подизвођачу, у складу са чланом 8. овог уговора, на рачун број ____________________________________________________________________.
Ако није предвиђено непосредно плаћање доспелих потраживања подизвођачу за део уговора који је он извршио, наручилац је дужан да након плаћања Извршиоцу затражи да му у року од 60 дана достави доказ и изјаву подизвођача да је извршио плаћање подизвођачу његових потраживања.
Сходно члану 161. Закона о јавним набавкама, Наручилац може да измени уговор о јавној набавци, у случају кад Извођач, током извршења уговора од њега затражи:
1) промену подизвођача за онај део уговора о јавној набавци који је првобитно поверио подизвођачу, 
2) увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није 
3) да преузме извршење дела уговора о јавној набавци који је првобитно поверио подизвођачу.
У случају из претходног става овог члана уговора, Извршилац доставља Наручиоцу, захтев за измену уговора са доказима да за новог подизвођача не постоје основи искључења из члана 111. Закона о јавним набавакама.

Члан 3.
Извршилац је дужан да Одлуком одреди Комисије које ће вршити предметну услугу на основу члана 17. став 2. Правилника. Извршилац се обавезује да вршиоце техничког прегледа, одређене Одлуком о формирању Kомисија, носиоце важећих тражених личних лиценци обезбеди за све време трајања овог уговора. 
Комисијe из претходног става воде записнике о техничком прегледу, у складу са Правилником.

Члан 4.
Наручилац се обавезује да Извршиоцу стави на располагање комплетну техничку, уговорну, градилишну и другу документацију, која је потребна за вршење услуга које су предмет овог Уговора, те да по извршеној услузи, Извршиоцу исплати уговорену цену.

Члан 5.
Рок извођења радова, у току чијег извођења се врши предметна услуга техничког прегледа, је 730 календарских дана. Извршилац се обавезује да послове из члана 1. овог уговора започне у року од 10 дана од писаног позива Наручиоца и да их врши у току извођења радова, а након завршетка свих радова је дужан да у року од 30 календарских дана изради и Наручиоцу достави Извештај о извршеном техничком прегледу изведених радова на објекту. 
Ако се на објектима приликом техничког прегледа утврде недостаци и неправилности на изведеним радовима, Комисија је дужна да достави Мишљење са списком утврђених неправилности уз одређивање рока за њихово отклањање. Рок за завршетак услуге из овог уговора, односно за достављање позитивног Извештаја о извршеном техничком прегледу је 10 дана, од пријема писаног обавештења Наручиоца да су утврђени недостаци и неправилности отклоњени. 
Период отклањања недостатака не улази у рок за вршење услуге.
Извештај о техничком прегледу са предлогом за издавање употребне дозволе се доставља Наручиоцу.
Извршилац је дужан да, у случају потребе за продужење рока за извршење уговора, упути Наручиоцу писани захтев са детаљним образложењем и то најкасније 7 дана пре истека уговореног рока, како би се размотрила оправданост захтева и у случају сагласности, уговорени рок продужио закључивањем анекса на овај уговор.
Извршилац има право на продужење уговореног рока у следећим случајевима: 
1. због кашњења проузрокованих неиспуњењем уговорних обавеза Наручиоца као и осталих учесника на послу, које ангажује Наручилац;
2. због прекида рада изазваног актом надлежног органа, за који није одговоран Извршилац;
3. ако наступе природни догађаји који имају карактер више силе;
4. ако наступе ванредни догађаји везани за одбрану земље;
Уговорени рок ће бити продужен када уговорне стране о томе сачине Анекс уговора. 

Члан 6.
Извршилац је обавезан да у року од 7 дана од дана пријема писаног позива Наручиоца достави Наручиоцу, са клаузулама „безусловна“ и „наплатива на први позив“, гаранцију банке за испуњење уговорних обавеза, у висини од 10% од укупне вредности уговора без ПДВ-a, са роком важности ______ дана (минимум 60 дана) дуже од истека рока за коначно извршење посла. 
Уколико Извршилац не достави тражену гаранцију банке за испуњење уговорних обавеза у наведеном року, Наручилац може да активира и наплати банкарску гаранцију за озбиљност понуде и једнострано раскине уговор.
Ако се за време уговора промене рокови извршења уговорених послова, важност ове банкарске гаранције мора да се продужи. Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). Наручилац ће да уновчи ову банкарску гаранцију, у случају да понуђач не буде извршавао уговорене обавезе у роковима и на начин предвиђен уговором. 

Члан 7.
Извршилац се обавезује да у року од 7 дана од дана пријема писаног позива Наручиоца, достави полису осигурања од професионалне одговорности, у складу са важећим Правилником о условима осигурања од професионалне одговорности. Извршилац се обавезује да све време обављања уговорених послова буде осигуран од професионалне одговорности.
Уколико Извршилац не достави тражену полису осигурања у наведеном року, Наручилац може да активира и наплати банкарску гаранцију за озбиљност понуде и једнострано раскине уговор.


УГОВОРЕНА ЦЕНА И НАЧИН ПЛАЋАЊА

Члан 8.
Уговорена цена, за послове вршења услуге техничког прегледа из члана 1. овог уговора, износи укупно _______________________ динара без обрачунатог ПДВ-а. Стопа и обвезник ПДВ-а биће одређени у складу са позитивим законским прописима на дан промета.
Уговорне стране су сагласне да су цене из Понуде Извршиоца фиксне и непроменљиве до коначног извршења уговорених обавеза и да се неће мењати у случају ако дође до продужења рока извођења радова над којим се врши предметна услуга техничког прегледа као ни у случају промене Извођача радова. Обавезе које ће доспевати по овом уговору у наредној буџетској години или годинама, биће реализоване највише до износа средстава која ће за ту намену бити одобрена у тој буџетској години. Уговорена цена из става 1. овог члана обухвата услуге техничког прегледа од дана почетка њиховог вршења, до добијања употребне дозволе за изведене радове, а која обухвата и вршење техничког прегледа на извођењу евентуалних додатних (непредвиђених) и вишкова радова коју се могу јавити приликом извођења радова.
Плаћање ће се извршити преносом средстава на текући рачун Извршиоца, у законском року измирења, у складу са важећим Законом о електронском фактурисању и то:
· 60% од уговорене цене након достављања позитивног Извештаја о извршеном техничком прегледу изведених радова;
· 40% од уговорене цене након добијања употребне дозволе за изведене радове.
Уколико орган који издаје употребну дозволу има примедбе на достављен Извештај,  Извршилац је дужан да поступи по налогу тог органа и изврши исправке све до добијања исте. Уколико Извршилац не изврши исправке, Наручилац ће трајно задржати износ од 10% од уговорене цене и поступити у складу са чланом 9. став 2. овог уговора. У случају да надлежни орган не изда употребну дозволу из разлога за које није одговоран Извршилац, Комисија из члана 9. овог уговора то констатује у Записнику о пријему предметне услуге, a Наручилац може дати сагласност за исплату уговорене цене до пуног износа.
Наручилац ће износ из става 1. овог члана уплатити Извршиоцу на текући рачун који буде наведен на рачуну.

Члан 9.
Наручилац ће именовати Комисију са непарним бројем чланова за пријем предметне услуге која је дужна да сачини Записник о пријему предметне услуге чиме ће потврдити пријем услуге и неопходне документације као и да извршена услуга у свему одговара уговореној. Записник мора бити потписан од стране Комисије и овлашћеног представника Извршиоца и сачињава се у два истоветна примерка од чега по један примерак задржава свака уговорна страна. Наведени Записник о пријему услуге чини саставни део документације за извршење уговорених финансијских обавеза Наручиоца.  
Уколико се у току поступка добијања употребне дозволе утврди да квалитет извршене услуге не одговара уговореном,  Комисија за пријем услуге сачиниће Рекламациони записник у којем мора бити наведено у чему извршење услуге није у складу са уговореним и истим одредити рок за отклањање недостатака. Наведени Рекламациони записник потписује Комисија и овлашћени представник Извршиоца који и преузима примерак истог. Уколико Извршилац не поступи по Рекламационом записнику у року који буде одређен Рекламационим записником Наручилац ће активирати средство финансијског обезбеђења и уговор ће се сматрати раскинутим. 



Члан 10.
Наручилац има право на једнострани раскид овог уговора, у случају неиспуњавања преузетих обавеза од стране Извршиоца или ако Извршилац послове техничког прегледа извршава нестручно, неодговорно, несавесно, или их обавља супротно интересима Наручиоца, ако надлежни орган забрани даље обављање уговорених послова, или ако престане потреба за обављањем послова техничког прегледа.
Уговор се раскида писаном изјавом која се доставља Извршиоцу, са отказним роком од 10 дана, а у изјави мора бити назначено по ком основу се уговор раскида. Све трошкове раскида уговора сноси уговорна страна која је одговорна за раскид уговора.
У случају раскида уговора, Извршилац је дужан да Наручиоцу накнади штету која му је проузрокована пропустима који су довели до раскида овог уговора и за које је Извршилац одговоран. 
У случају да Извршилац не изврши послове у уговореном року, дужан је да Наручиоцу плати за сваки дан закашњења дневно 2‰ (два промила) од укупно уговорене цене без ПДВ-а, а највише 5% од укупно уговорене цене без ПДВ-а. Наручилац ће износ обрачунате уговорне казне наплатити активирањем достављене гаранције банке за испуњење уговорних обавеза.
Уколико Извршилац  из неоправданих разлога прекине са извршењем уговорених послова или одустане од даљег рада, Наручилац има право да раскине овај уговор, уз реализацију банкарске гаранције за испуњење уговорних обавеза, као и да захтева накнаду штете.
Извршилац не одговара за доцњу насталу из разлога које није скривио или за које је одговоран Наручилац (није доставио уговорену документацију на време или слично).

Члан 11.
	Уговорне стране су сагласне да евентуалне спорове који настану по овом уговору, решавају пред Привредним судом у Београду. За све што уговорне стране нису предвиделе овим уговором, а дође до спора, уговорне стране су сагласне да ће се примењивати одговарајуће одредбе Закона о облигационим односима.

Члан 12.
	Овај уговор је сачињен у 7 (седам) истоветних примерака, од којих Наручилац задржава 5 (пет) примерака а Извршилац 2 (два) примерка.
	Овај Уговор ступа на снагу потписивањем од стране уговорних страна, даном последњег потписа.


	Напомена: 
Овај модел представља садржину уговора који ће бити закључен са изабраним понуђачем.

